વિરોધપક્ષના નેતા પરેશ ધાનાણીએ ભાજપ સમર્પિત સંસ્થાઓ, સહકારી મંડળીઓએ મગફળી ખરીદીમાં રૂા. 3પ00 કરોડનું મગફળી કૌભાંડ આચર્યા હોવાનું વિવિધ નિવેદન કર્યા છે. આ આક્ષેપોને વખોડી કાઢતા અમરેલીના સાંસદ નારણભાઈ કાછડીયાએ જણાવ્યું છે કે, આવું નિવેદન કરીને ધાનાણીએ ‘ચીભડા કરતા બી મોટું' જેવી વાત કરી છે. ટેકાના ભાવની મગફળી બાબતે તેઓને કોઈ ગતાગમ જ નથી અને અધકચરી માહિતીના આધારે તેમણે નિવેદન કર્યું છે. ખેડૂતના હામી હોવાનો દાવો કરનારા વિપક્ષી નેતાએ કોંગ્રેસના પૂર્વ સાંસદ ઠુંમરના કાર્યકાળમાં થયેલા કૌભાંડની તપાસ કરાવવી જોઈએ.